TFI เผยเจ้าหนี้แบงก์ยืดเวลาปรับโครงสร้างหนี้ไปเดือน ธ.ค.62
TFI เผยเจ้าหนี้แบงก์ยืดเวลาปรับโครงสร้างหนี้ไปเดือน ธ.ค.62
TFI เผยเจ้าหนี้แบงก์ยืดเวลาปรับโครงสร้างหนี้ไปเดือน ธ.ค.62
31 ต.ค. 2562

บริษัท ไทยฟิล์มอินดัสตรี่ จำกัด (มหาชน) หรือ TFI เปิดเผยว่า ตามที่บริษัทถูกเรียกชำระหนี้จากธนาคารพาณิชย์แห่งหนึ่ง (ธนาคาร) ให้ปฏิบัติตามข้อตกลงและให้ชำระหนี้แก่ธนาคารนั้น
ทั้งนี้ บริษัทได้รับหนังสือเมื่อวันที่ 28 ตุลาคม 2562 โดยในหนังสือธนาคาร ฝ่ายกฎหมายของธนาคารแจ้งให้บริษัทดำเนินการลงนามในสัญญาปรับปรุงโครงสร้างหนี้ให้แล้วเสร็จภายในวันที่ 31 ตุลาคม 2562 นั้น ด้านฝ่ายบริหารของบริษัทจึงได้เจรจากับฝ่ายปรับโครงสร้างหนี้ของธนาคารโดยตรง
โดยธนาคารได้กำหนดให้ดำเนินการปรับปรุงโครงสร้างหนี้ ให้แล้วเสร็จภายในเดือนธันวาคม 2562 ซึ่งฝ่ายบริหารของบริษัท จะปรึกษาและเจรจากับธนาคารเพื่อปรับปรุงเงื่อนไข การปรับโครงสร้างหนี้ในครั้งนี้ให้แล้วเสร็จตามกำหนดต่อไป